CELEX: 31978R1300
Language: hr
Date: 1978-06-06 00:00:00
Title: Uredba Vijeća (EEZ) br. 1300/78 od 6. lipnja 1978. o izmjeni Uredbe (EEZ) br. 1703/72 o utvrđivanju, inter alia , pravila za financiranje od strane Zajednice troškova koji nastaju provedbom Konvencije o pomoći u hrani iz 1971.

03/Sv. 027
            
            
               HR
            
            
               Službeni list Europske unije
            
            
               14
            
         31978R1300
   
               L 160/12
            
            
               SLUŽBENI LIST EUROPSKE UNIJE
            
            
               06.06.1978.
            
         
      UREDBA VIJEĆA (EEZ) br. 1300/78
   od 6. lipnja 1978.
   o izmjeni Uredbe (EEZ) br. 1703/72 o utvrđivanju, inter alia, pravila za financiranje od strane Zajednice troškova koji nastaju provedbom Konvencije o pomoći u hrani iz 1971.
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije,
   uzimajući u obzir mišljenje Skupštine (1),
   budući da se člankom 3. stavkom 1. Uredbe Vijeća (EEZ) br. 2727/75 od 29. listopada 1975. o zajedničkoj organizaciji tržišta žitarica (2), kako je zadnje izmijenjena Uredbom (EEZ) br. 1125/78 (3), predviđa utvrđivanje jedinstvene interventne cijene za određene žitarice, uključujući pšenicu, i referentne cijene za krušnu pšenicu;
   budući da se, počevši od tržišne godine 1977./78., krušna pšenica može, prema posebnim interventnim mjerama, kupiti u intervenciju po referentnoj cijeni;
   budući da se krušna pšenica može stoga dobavljati kao pomoć u hrani;
   budući da se Uredba Vijeća (EEZ) br. 1703/72 od 3. kolovoza 1972., o utvrđivanju, inter alia, pravila za financiranje izdataka od strane Zajednice, koji nastaju provedbom Konvencije o pomoći u hrani iz 1971. (4), odnosi samo na interventnu cijenu, posebno u njezinom članku 7. u vezi s cijenom po kojoj se roba predaje u provedbi gore navedene Konvencije;
   budući da se, radi toga što se određene mjere pomoći u hrani mogu provesti u obliku pšenice ili krušne pšenice, roba mora dobavljati po odgovarajućoj cijeni,
   DONIJELO JE OVU UREDBU:
   Članak 1.
   Stavak 1. članka 7. Uredbe (EEZ) br. 1703/72 zamjenjuje se sljedećim tekstom:
   
      „Cijena po kojoj interventna agencija predaje robu u primjeni Konvencije o pomoći u hrani iz 1971. je, prema potrebi, jedinstvena interventna cijena ili referentna cijena za mjesec u kojem se roba povlači iz intervencije.”
   
   Članak 2.
   Ova Uredba stupa na snagu trećeg dana od objave u Službenom listu Europskih zajednica.
   Primjenjuje se od 1. kolovoza 1977.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 6. lipnja 1978.
      
         
            Za Vijeće
         
         
            Predsjednik
         
         K. B. ANDERSEN
         
      
   
   
      (1)  SL C 108, 8.5.1978., str. 56.
   
      (2)  SL L 281, 1.11.1975., str. 1.
   
      (3)  SL L 142, 30.5.1978., str. 21.
   
      (4)  SL L 180, 8.8.1972., str. 1.